钦定古今图书集成/理学汇编/学行典/第261卷 > 鲁褒
## 钦定古今图书集成/理学汇编/学行典/第261卷 > 鲁褒

按《晋书隐逸传》：“鲁褒，字原道，南阳人也。好学多闻，以
贫素自立。元康之后，纲纪大坏，褒伤时之贪鄙，乃隐
姓名而著《钱神论》以刺之。其略曰：‘钱之为体，有乾坤
之象，内则其方，外则其圆，其积如山，其流如川，动静
有时，行藏有节，市井便易，不患耗折。难折象寿，不匮
象道。故能长久，为世神宝。亲之如兄，字曰孔方，失之’”
则贫弱，得之则富昌。无翼而飞，无足而走。解严毅之
颜，开难发之口。钱多者处前，钱少者居后。处前者为
君长，在后者为臣仆。君长者丰衍而有馀，臣仆者穷
竭而不足。《诗》云：“哿矣富人，哀此茕独。”钱之为言泉也。
无远不往，无幽不至。京邑衣冠，疲劳讲肄厌闻。清谈。
对之睡寐，见我家兄，莫不惊视。钱之所祐，吉无不利，
何必读书，然后富贵？昔吕公欣悦于空版，汉祖克之
于嬴、二，文君解布裳而被锦绣，相如乘高盖而解犊
鼻，官尊名显，皆钱所致。空版至虚，而况有实。嬴二虽
少，以致亲密。由此论之，谓为神物。无德而尊，无势而
热，排金门而入紫闼。危可使安，死可使活，贵可使贱，
生可使杀。是故忿争非钱不胜，幽滞非钱不拔，怨仇
非钱不解，令问非钱不发。洛中朱衣，当途之士，爱我
家兄，皆无巳已，执我之手，抱我终始，不计优劣，不论
年纪，宾客辐凑，门常如市。谚曰：“钱无耳，可使鬼。”凡今
之人，惟钱而已。故曰：“军无财，士不来；军无赏，士不往；
仕无中人，不如归田。”虽有中人，而无家兄，不异无翼
而欲“飞，无足而欲行。”盖疾时者共传其文，褒不仕莫
知其所终。